stanford-oval/wikipedia huggingface dataset:
Deathwatch

| Deathwatch |
| --- | --- |

Ohjaaja:  Michael J. Bassett
Käsikirjoittaja:  Michael J. Bassett
Tuottaja:  Mike Downey
Säveltäjä:  Curt Cress
Kuvaaja:  Hubert Taczanowski
Leikkaaja:  Anne Sopel
Pääosat:   Jamie Bell  Laurence Fox  Kris Marshall 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Lions Gate Films
Levittäjä:  Lionsgate Netflix
Ensi-ilta:  6. joulukuuta 2002 (UK)
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Deathwatch on vuonna 2002 valmistunut brittiläinen kauhuelokuva, jonka ohjasi ja käsikirjoitti Michael J. Bassett.
Juoni

Elokuvan tapahtumat sijoittuvat ensimmäisen maailmansodan aikoihin. Pieni ryhmä brittiläisiä sotilaita eksyy taistelun aikana ja he joutuvat oudon sumun keskelle. Ryhmä löytää saksalaisten juoksuhaudan, josta löytyy kolme peloissaan olevaa miestä.
Sotilaat valtaavat haudan ja alkavat odottaa pelastajiaan. Omia ei ala kuulua ja miehet yksi toisensa jälkeen menettävät henkensä. Osasta tulee hulluja ja he kääntyvät toisiaan vastaan.
Roolit

| 0 | 1 | 2 |
| --- | --- | --- |
|  Jamie Bell   | … |   Charlie Shakespeare    |
|  Mike Downey   | … |   Martin Plummer    |
|  Laurence Fox   | … |   Bramwell Jennings    |
|  Hugo Speer   | … |   David Tate    |
|  Matthew Rhys   | … |   Doc Fairweather    |
|  Hugh O'Conor   | … |   Anthony Bradford    |
|  Andy Serkis   | … |   Thomas Quinn    |
|  Hans Matheson   | … |   Jack Hawkestone    |
|  Dean Lennox Kelly   | … |   Willie McNess    |
|  Rúaidhrí Conroy   | … |   Colin Chevasse    |
|  Kris Marshall   | … |   Barry Starinski    |
|  Torben Liebrecht   | … |   Friedrich    |
Delator

Cicero syyttämässä Catilinaa.
Delator on latinankielinen sana syyttäjälle. Rooman valtakunnassa delatorit olivat halveksittu ihmisryhmä, koska heidän uskottiin tekevän perusteettomia syytöksiä taloudellisen edun tavoittelemiseksi. Delatorit saivat joko palkkion esittämistään syyteistä tai osan syytetyksi joutuneen saamasta sakosta.
Tasavallan aikana kuka tahansa Rooman kansalainen saattoi syyttää toista rikoksesta. Syytetyn täytyi olla paikalla virallisessa syyteenlukutilaisuudessa eli nominis delatiossa. Delatorin ja todistajien eli subscriptoresien allekirjoittama syytekirjelmä toimitettiin tämän jälkeen preettorille, jonka jälkeen seurasi oikeudenkäynti, jossa todistajia kuultiin. Lopuksi lautamiehet äänestivät päätöksestä ja preettori julisti rangaistuksen. Mikäli delator voitti oikeudenkäynnin, hän sai palkkion; mikäli hän hävisi sen, hänen katsottiin esittäneen perättömiä syytöksiä ja hän sai itse sakot. Keisarikaudella delatorien ammatista tuli taloudellisesti houkuttelevampi. Rooman senaatti toimi oikeudenkäynneissä lautamiehinä ja keisari, konsuli tai prefekti sen puheenjohtajana.
Elviran synodissa noin vuonna 306 käytettiin termiä delatores kristityistä, jotka esittivät syytöksiä uskonveljistään. Synodin kanonin LXXII:n mukaan mikäli joku kristitty teloitetaan tai karkotetaan toisen kristityn syytöksen eli delation perusteella, ekskommunikoidaan syytöksen esittänyt kristitty pysyvästi. Kanonissa tarkoitettiin ilmeisesti nimenomaisesti syytöstä kirkkoon kuulumisesta kristittyjen vainojen aikana tai perättömiä syytöksiä.
Donald II

1700-luvulla tehty piirros Donald II:sta.
Donald II (gaeliksi Domnall mac Causantín, s. ? – k. 900) oli Skotlannin kuningas vuosina 889–900. Hän oli kuningas Konstantin I:n poika. Hänet surmattiin vuonna 900 ja haudattiin Ionaan, jolloin hänen seuraajakseen tuli hänen serkkunsa Konstantin II.
Delara Darabi

Delara Darabi (pers. ‏دلارا دارابى‎; 29. syyskuuta 1986 – 1. toukokuuta 2009) oli Raštista kotoisin oleva iranilainen, joka tuomittiin kuolemaan 17-vuotiaana tehdystä murhasta huolimatta siitä, että Iran on allekirjoittanut Lapsen oikeuksien sopimuksen. Tapaus on herättänyt laajaa kansainvälistä paheksuntaa.
Darabi oli vangittuna vuodesta 2003. Hän oli murtautunut uhrin, isänsä serkun asuntoon 19-vuotiaan poikaystävänsä kanssa. Darabi tunnusti murron yhteydessä tapahtuneen surman ilmeisesti suojatakseen poikaystäväänsä teloitukselta, koska uskoi, ettei voisi itse saada kuolemantuomiota alaikäisenä. Hän otti myöhemmin tunnustuksensa takaisin ja kiisti teon. Hänen kuolemantuomionsa silti pysyi kaikissa oikeusasteissa.
Uhrin sukulaiset eivät suostuneet armahtamaan Darabia. Teloituksen olisi ollut määrä tapahtua 20. huhtikuuta 2009, mutta Darabi sai 19. huhtikuuta kahden kuukauden lykkäyksen. Darabi oli vankilassa epäoikeudenmukaisen kohtelun uhri ja yritti itsemurhaa tammikuussa 2007.
Darabi tuli tunnetuksi myös taidemaalarina. Hänen töitään on ollut kansainvälisissä näyttelyissä.
Darabi hirtettiin kahden kuukauden lykkäyksestä huolimatta Raštissa, Iranissa 1. toukokuuta 2009.
Disco

Disco tai Disko voi tarkoittaa seuraavia asioita:
disko, musiikin tyylilaji
diskoteekki eli disko eli yökerho, tanssipaikka, jossa soitetaan äänilevyjä
Disco, suomalainen yhtye
Disko eli Qeqertarsuaq, saari Grönlannin länsipuolella
Disco, Pet Shop Boysin albumi vuodelta 1986
Disco, Kylie Minoguen albumi vuodelta 2020
”Disko”, Last Pizza Slicen kappale, Slovenian edustaja Eurovision laulukilpailussa 2022.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Disco”, voi hakea sivunnimihaulla, laajalla sivunnimihaulla tai tekstihaulla.
Deathrow

| Deathrow> Tiedot |
| --- | --- |
Toiminnassa:  1984–1992
Tyylilaji:  thrash metal
Kotipaikka:  Saksa, Nordrhein-Westfalen, Düsseldorf
Laulukieli:  englanti
Jäsenet:  Milo, Laulu, Basso   Uwe Osterlehner, Kitara   Sven Flügge, Kitara   Markus Hahn, Rummut  
Entiset jäsenet:  Thomas Priebe, Kitara (1984-1987) 
Levy-yhtiö:  Noise Records, 1986-1989   West Virginia Records, 1990-1992   Displeased Records, 2008  
Aiheesta muualla
Virallinen MySpace
Infobox OKNimi-testi OK: 
Deathrow oli saksalainen thrash metal -yhtye. Yhtye perustettiin Samhain nimellä 1984, mutta vaihtoi seuraavana vuonna nimeä. Vaikka Deathrow ei suurta suosiota ole nauttinut ja se onkin jäänyt tunnetumpien yhtyeiden varjoon, sillä oli oma tärkeä roolinsa saksalaisen thrash metallin kehityksessä. Yhtyeen kahta ensimmäistä albumia pidetään saksalaisen thrash metallin "kulttiklassikkoina" ja Displeased Records onkin julkaissut niistä uusintapainoksen. Yhtyeen toisen ja parhaana pidetyn albumin Raging Steelin jälkeen yhtyeen tyyli muuttui teknisemmäksi thrash metalliksi.
Yhtyeen debyyttialbumin nimeksi piti alun perin tulla Satan's Gift, mutta kansikuva hylättiin Yhdysvaltain markkinoita ajatellen ja uuden kansikuvan myötä albumin nimeksi muutettiin Riders of Doom. Albumin uudelleen julkaistun version nimi ja kansikuvat ovat alkuperäisen Satan's Giftin mukaiset.
Diskografia

Albumit
Riders Of Doom, tunnetaan myös nimellä Satan's Gift (1986, Noise Records)
Raging Steel (1987, Noise Records)
Deception Ignored (1989, Noise Records)
Life Beyond (1992, West Virginia Records)
Singlet
Towers in Darkness (1992, West Virginia Records)
Demot
The Lord of the Dead (1985)
Eternal Death (1986)
Live (1986, livedemo)
Aiheesta muualla

Deathrow MySpacessa
Deathrow Encyclopedia Metallumissa
Donald Joseph Kettler

Donald Joseph Kettler
Donald Joseph Kettler (s. 26. marraskuuta 1944 Minneapolis, Minnesota) on yhdysvaltalainen roomalaiskatolinen piispa. Hänet vihittiin papiksi Sioux Fallsin hiippakuntaan 29. toukokuuta 1970 ja nimitettiin Fairbanksin hiippakunnan johtoon 7. kesäkuuta 2002. Piispaksi vihkiminen seurasi 22. elokuuta. Pääkonsekraattorina toimi Roger Lawrence Schwietz, jota avustivat Michael William Warfel ja Robert James Carlson.
Dax Shepard

| Dax Shepard |
| --- | --- |
 Dax Shepard vuonna 2013.
Henkilötiedot
Koko nimi:  Dax Randall Shepard
Syntynyt: 2. tammikuuta 1975 (ikä 49) Milford, Michigan, Yhdysvallat
Ammatti:  näyttelijä
Puoliso:  Kristen Bell (2013–)
Lapset:  2
Näyttelijä
Aktiivisena:  1998–
Merkittävät roolit:  Zathura – avaruusseikkailu Idioluutio Samaa sukua Hit & Run
Aiheesta muualla
IMDb 
Elonet
Dax Randall Shepard (s. 2. tammikuuta 1975 Milford, Michigan) on yhdysvaltalainen näyttelijä, koomikko ja ohjaaja. Hänet tunnetaan muun muassa televisiosarjoista Samaa sukua ja Punk'd.
Shepard on naimisissa näyttelijä Kristen Bellin kanssa, ja heillä on vuonna 2013 ja 2014 syntyneet tyttäret.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1998 | Casanovasta poikaystäväksi | Hairshirt | juhlissa oksentava kundi |
| 2003 | Villi tusina | Cheaper by the Dozen | kameraryhmän jäsen |
| 2004 | Mela kateissa | Without a Paddle | Tom Marshall |
| 2005 | Confessions of an Action Star | Confessions of an Action Star | SFX-koordinaattori |
| 2005 | Zathura – avaruusseikkailu | Zathura | astronautti |
| 2006 | Idioluutio | Idiocracy | Frito Pendejo |
| 2006 | Kuukauden koheltajat | Employee of the Month | Vince Downey |
| 2006 | Let’s Go to Prison | Let’s Go to Prison | John Lyshitski |
| 2007 | Sports Movie | The Comebacks | seriffi |
| 2008 | Baby Mama | Baby Mama | Carl |
| 2008 | Superäiti | Smother | Noah Cooper |
| 2010 | The Freebie | The Freebie | Darren |
| 2010 | When in Rome | When in Rome | Gale |
| 2012 | Hit & Run | Hit & Run | Yul Perrkins |
| 2014 | Seitsemän sietämättömän pitkää päivää | This Is Where I Leave You | Wade Beaufort |
| 2014 | The Judge | The Judge | C.P. Kennedy |
| 2017 | Paskalakit pyörillä | CHiPs | Jon Baker |
| 2017 | El Camino Christmas | El Camino Christmas | Billy Calhoun |

Televisiosarjat
| Vuosi | Nimi | Rooli | Jaksot |
| 2004 | Life with Bonnie | tri. Iskarr / Kyle Levine | ”Nip, Tuck and Roll” ”Act Natural” |
| 2004–2008 | Kukkulan kuningas | Asa / Derek / Zack (ääni) | 3 jaksoa |
| 2005, 2016 | Robot Chicken | useita äänirooleja | 4 jaksoa |
| 2005 | Kovan onnen kundi | Dirk | ”Faked My Own Death” |
| 2007 | The Naked Trucker and T-Bones Show | Joe Sands | ”Vision Quest” |
| 2007 | Halfway Home | Ben | ”Halfway New Guy” |
| 2009 | The Goode Family | Steve | ”Public Disturbance” |
| 2010–2015 | Samaa sukua | Crosby Braverman | 103 jaksoa |
| 2011 | Good Vibes | Mike / Jag Knullerbrod (ääni) | ”Backstage Babs” ”Mondo Mia!” |
| 2014–2015 | Web Therapy | Abel Jans | 3 jaksoa |
| 2015 | Elämää Philadelphiassa | Jojo | ”Ass Kickers United: Mac and Charlie Join a Cult” |
| 2015 | Puisto-osasto | Hank Muntak | ”Gryzzlbox” |
| 2017 | SuperMansion | Titanium Dax (ääni) | 3 jaksoa |
| 2017 | Wet Hot American Summer: Ten Years Later | Mikey | 2 jaksoa |
| 2018 | The Good Place | Chet | ”Rhonda, Diana, Jake, and Trent” |
| 2018-2020 | The Ranch | Luke Matthews | 25 jaksoa |
Aiheesta muualla

Dax Shepard Internet Movie Databasessa. (englanniksi)
Dax Shepard Elonetissä.
Donald James Reece

Donald James Reece (s. 13. huhtikuuta 1934 Kingston) on jamaikalainen roomalaiskatolinen arkkipiispa. Hänet vihittiin papiksi 3. tammikuuta 1971 ja nimitettiin Saint John's-Basseterren hiippakunnan johtoon Brittiläisille Neitsytsaarille 17. heinäkuuta 1981. Piispaksi vihkiminen seurasi 8. lokakuuta. Pääkonsekraattorina toimi Samuel Emmanuel Carter, jota avustivat Kelvin Edward Felix ja Joseph Oliver Bowers.
Reece sai 12. lokakuuta 2007 nimityksen Kingston in Jamaican koadjuuttoriarkkipiispaksi, ja 12. huhtikuuta 2008 hänestä tuli sen arkkipiispa. Hän jäi eläkkeelle 15. huhtikuuta 2011.
Darwinin pommitus

Darwinin pommitus oli keisarillisen Japanin laivaston ilmavoimien pommituslento Darwiniin Australiaan 19. helmikuuta 1942 toisessa maailmansodassa. Hyökkäyksessä 242 lentokonetta iski Darwinin satamaa ja kaupungin lentokentille. Pommituksen tarkoituksena oli estää liittoutuneita käyttämästä satamaa ja tukikohtia hyökkäyksiin Timoriin ja Jaavalle. Pommituksessa upotettiin kahdeksan alusta ja vahingoitettiin 25 muuta ja lisäksi 30 lentokonetta tuhoutui. Pommituksessa kuoli 235 ihmistä. Japanilaiset menettivät neljä lentokonetta ja kaksi lentäjää kuoli ja yksi miehistön jäsen joutui sotavangiksiselvennä. Kyseessä oli suurin Australian mantereelle kohdistunut hyökkäys toisen maailmansodan aikana.
Taustaa

Amiraali Nagumon johtama 1. lentotukialuslaivasto oli usein Jaavan eteläpuolella, mikä piti ABDAn epätietoisena japanilaisten seuraavasta kohteesta. Port Darwin oli saman aikaisesti muodostunut tärkeäksi ellei jopa elintärkeäksi tukialueeksi Alankomaiden Itä-Intiaan lähetettäväville lentokoneille ja joukoille. Se oli samalla Jaavan alueen lähin satama. Japanilaisten kannalta Darwinin tuhoaminen ei ainoastaan estäisi apujoukkojen toimittamista pohjoiseen, vaan lisäksi demoralisoisi Australian hallintoa.
Laivastoon kuuluivat lentotukialukset Kaga, Akagi, Hiryū ja Sōryū sekä niitä suojanneet raskaat risteilijät Tone ja Chikuma ja kevyen risteilijän Abukuman johtama hävittäjälaivue, johon kuuluivat Urakaze, Isokaze, Tanikaze, Hamakaze, Kasumi, Shiranui ja Ariake.
Hyökkäys

Nagumon neljä lentotukialusta etenivät 220 merimailin päähän Port Darwinista, missä niiltä nousi 19. helmikuuta 188 Aichi D3A1 -syöksypommittajaa, Nakajima B5N2 -torpedopommittajaa ja Mitsubishi A6M2 -hävittäjää. Saman aikaisesti 54 kaksimoottorista Mitsubishi G4M1 -pommikonetta saapui Kendarista osallistuakseen hyökkäykseen, joka alkoi kello 09.30.
Hyökkäys osasto kohtasi Darwinin yllä laivueen P-40-hävittäjiä, jotka kuitenkin ammuttiin alas yhtä lukuun ottamatta.
Aiheesta muualla

Kuvia tai muita tiedostoja aiheesta Darwinin pommitus Wikimedia Commonsissa
Alford, Bob: Darwin 1942 - The Japanese attack on Australia.  (Campaign 304)  Oxford:  Osprey Publishing, 2017.  ISBN 978-1-4728-1687-0.  (englanniksi)
Merkinnän syy: Artikkelista ei käy ilmi mistä hyökkäys alkoi. Artikkeli keskittyy ainoastaan iskun suorittajien lukumäärään sekä tappioihin
Dana Rohrabacher

Dana Rohrabacher
Dana Tyrone Rohrabacher (s. 21. kesäkuuta 1947 Coronado, Kalifornia) on yhdysvaltalainen republikaanisen puolueen poliitikko. Hän edusti Kalifornian eri vaalipiirejä Yhdysvaltain edustajainhuoneessa vuosina 1989–2019.
Elämä ja ura

Rohrabacher sai humanististen tieteiden kandidaatin arvon California State University, Long Beachista vuonna 1969. Hän valmistui humanististen tieteiden maisteriksi Etelä-Kalifornian yliopistosta vuonna 1971. Rohrabacher työskenteli toimittajana sekä Ronald Reaganin vuosien 1976 ja 1980 kampanjoiden avustavana lehdistösihteerinä. Hän oli Reaganin erikoisavustaja vuosina 1981–1988. Hän oli tärkeässä asemassa muotoilemassa Reaganin doktriinia, jossa luvattiin tukea antikommunistisia taistelijoita eri puolilla maailmaa Neuvostoliiton aggressiota ja vaikutusvallan laajenemista valtaan. Rohrabacher aloitti uransa kongressiedustajana 3. tammikuuta 1989; tultuaan valituksi hän oli tehnyt sopimuksen taistelemisesta viikon verran Afganistania Neuvostoliitolta puolustaneiden mujahideenien rinnalla.
Vuoden 2018 vaaleissa Rohrabacher menetti paikkansa edustajainhuoneessa häviten Harley Roudalle. Victims of Communism Memorial Foundation myönsi Rohrabacherille vuonna 2007 Truman–Reagan Medal of Freedomin. Järjestön mukaan Rohrabacher on profiloitunut myös voimakkaana Kiinan ihmisoikeusloukkausten kriitikkona.
Mielipiteitä

Rohrabacher on lääkekannabiksen puolestapuhuja. Vuonna 2016 hän kertoi itse käyttävänsä lääkekannabista artriitin takia. Rohrabacherin mukaan yleisölle muodostui 1960-luvun lopussa marijuanasta väärä kuva, koska se yhdistettiin silloin hippeihin ja henkilöihin, jotka eivät pitäneet Yhdysvaltain kulttuurista. Rohrabacher käsitteli lääkekannabista myös kongressissa pitämässään jäähyväispuheessa.
Rohrabacher vastusti syrjintäsuojan myöntämistä seksuaali- ja sukupuolivähemmistöille asuntopolitiikassa. Hän perusteli kantaansa toteamalla, että omistajalta ei tulisi edellyttää asunnon myymistä henkilölle, jonka elämäntyylistä hän ei ole samaa mieltä. Rohrabacher kiistää ilmastonmuutoksen. Hän on pitänyt Oklahoma Cityn pommi-iskua islamistien juonena.
Yhteydet Venäjään

Politico luonnehti Rohrabacheria Vladimir Putinin suosikkiedustajaksi Yhdysvaltain kongressissa vuonna 2016. Rohrabacher puolusti Venäjän sotatoimia Georgiassa vuonna 2008 ja Krimin miehitystä 2014. Hän vastusti pakotteiden asettamista Venäjää vastaan ja harjoitti lobbausta Magnitski-lain kumoamiseksi. Vuonna 2012 FBI varoitti Rohrabacheria, koska katsoi Venäjän tiedustelun pyrkivän hyödyntämään häntä. Huomiota herättivät Rohrabacherin tapaamiset Venäjän hallintoon kytkeytyvän juristi Natalja Veselnitskajan, Julian Assangen, Marija Butinan ja Aleksandr Toršinin kanssa.
Omien sanojensa mukaan Rohrabacher otteli Putinin kanssa kädenväännössä 1990-luvun alussa. Vuonna 2015 Rohrabacher väitti haastattelussa Venäjä-yhteyksiensä käsittelyä liioittelevaksi. Hänen mukaansa äänestäjät eivät olleet huolestuneita Venäjästä vaan veroista ja laittomien maahanmuuttajien saapumisesta lähiöihin ”raiskaamaan ihmisiä”.
Capitol-julkisuus

Rohrabacher esiintyi Yhdysvaltain kongressitalon valtauksen sattuessa 6. tammikuuta 2021 rakennuksen ulkopuolella otetussa valokuvassa. Hän kertoi osallistuneensa Donald Trumpin järjestämään tilaisuuteen ja mielenosoitukseen, koska uskoi vaalivilppiin ja toivoi vaalien tutkimista. Rohrabacher kertoi, ettei mennyt rakennukseen sisälle. Hän väitti vasemmistolaisten provokaattorien lietsoneen tapahtumapaikalla väkijoukkoa uhmaamaan poliisia.
Dick Martin

Martin Lucille Ballin Lucy Show’ssa 1962.
Dick Martin (30. tammikuuta 1922 – 24. toukokuuta 2008) oli yhdysvaltalainen koomikko. Hän tuli tunnetuksi varsinkin yhteistyöstään Dan Rowanin kanssa; Rowan & Martin's Laugh-In pyöri NBC:llä 140 jakson ajan alun alkaen vuosina 1968–1973. Lisäksi hän juonsi muun muassa peliohjelmia Match Game ja Password Plus.
Martin syntyi Michiganin osavaltiossa. Hän oli vuoden 1969 Emmy-palkittu. Hän ja Dan Rowan saivat vuonna 2002 tähden Hollywood Walk of Famella.
Martin oli naimisissa näyttelijä-malli Dolly Martinin kanssa vuosina 1971–1975 ja jälleen vuodesta 1978. Hänellä oli takanaan aiempi avioliitto Peggy Connellyn kanssa.
Aiheesta muualla

Dick Martin Internet Movie Databasessa. (englanniksi)
Dendera

Denderassa sijaitsevan Hathorin temppelin ensimmäinen hypostyylihalli
Dendera (Dendra, kopt. Ⲧⲉⲛⲧⲱⲣⲓ) on pikkukaupunki Egyptissä Niilin länsirannalla, nykyistä Qenan kaupunkia vastapäätä noin 60 kilometriä Luxorista pohjoiseen.
Muinaisina aikoina paikalla sijainti Tentyran (Iunet, Ta-en-tarer(t)) kaupunki, josta nykyinen kaupunki on perinyt nimensä. Nähtävyytenä on Hathorille, muinaisen Egyptin rakkaudenjumalattarelle pyhitetty hyvin säilynyt ptolemaiolainen temppeli. Temppelin takaosassa, ulkoseinässä, oletetaan olevan ainoa kuningatar Kleopatra VII:stä säilynyt reliefi.
Kaupungissa on melko hyvä satama, ja sinne järjestetään paljon päivän kestäviä turistiristeilyjä Luxorista. Denderaan järjestetään turistiretkiä myös maanteitse, linja-autoilla. Näiden retkien aikana vieraillaan usein myös Abydoksessa.
Dendermonden käsikirjoitus

Dendermonden käsikirjoitus on Hildegard Bingeniläisen kirjoituksia sisältävä käsikirjoitus.
Käsikirjoituksessa on Hildegardin tekstejä Liber vitae meritorum, 57 laulua Symphoniasta sekä Hildegardin ystävän ja aikalaisen, Elisabet Schönaulaisen Liber viarum domini ('Jumalan teiden kirja'). Käsikirjoitus ei ole täydellinen, vaan Symphoniasta puuttuu osia. Käsikirjoitus on peräisin Rupertsbergin luostarista 1170-luvulta, jolloin se kopioitiin Villersin munkeille. Hildegard on itse saattanut valvoa sen tekemistä.
Käsikirjoitus poikkeaa toisesta käsikirjoituksesta, Riesenkoodeksista, sikäli, että laulut ovat eri järjestyksessä. Käsikirjoitusta säilytetään Belgiassa Dendermondessa.
Dimítrios Loúndras

| Mitalit> Maa:   Kreikka.Miesten voimistelu. Olympialaiset  | Mitalit> Maa:   Kreikka.Miesten voimistelu. Olympialaiset  | Mitalit> Maa:   Kreikka.Miesten voimistelu. Olympialaiset  | Maa:   Kreikka> Miesten voimistelu. |
| --- | --- | --- | --- |
|  Pronssia | Ateena 1896 | Nojapuiden joukkuekilpailu |  |
Dimítrios Loúndras (kreik. Δημήτριος Λούνδρας, 6. syyskuuta 1885 – 15. helmikuuta 1970) oli kreikkalainen voimistelija ja olympiamitalisti. Hän osallistui Ateenan olympialaisiin 1896, joissa hän voitti pronssia nojapuiden joukkuekilpailussa. Loúndras, joka oli kilpailupäivänä kymmenen vuoden ja 218 päivän ikäinen, on olympiahistorian nuorin mitalisti, jonka tarkka ikä on tiedossa.
Loúndras taisteli kummassakin maailmansodassa ja saavutti amiraalin arvon Kreikan laivastossa. Loúndras oli viimeinen tunnettu elossa ollut vuoden 1896 olympialaisten kilpailija.
Käännös suomeksi
Carl von Haartman

Carl Magnus Gunnar Emil von Haartman (lempinimi "Goggi"; 6. heinäkuuta 1897 Helsinki – 27. elokuuta 1980 El Alamillo, Espanja) oli suomalainen everstiluutnantti, kirjailija sekä elokuvanäyttelijä, -käsikirjoittaja ja -ohjaaja.
Elämäkerta > Nuoruus

Carl von Haartman syntyi Helsingissä 6. heinäkuuta 1897. Hänen isänsä oli tilanomistaja Carolus von Haartman ja hänen äitinsä kreivitär Edit Armfelt. Hänen sukujuurensa ylsivät moneen suomalaiseen aatelis- ja sotilassukuun.
Carl von Haartman aloitti koulunsa Helsingissä. Turussa hän kävi Ruotsalaisen klassillisen lyseon, jonka jälkeen opiskeli maanviljelystä sekä Turussa että myös Ruotsissa.
Elämäkerta > Sisällissota

Suomen poliittinen tilanne kiristyi ja muuttui levottomaksi tammikuun lopulla 1918 myös Turussa, josta von Haartman lähti ystävänsä kanssa reellä Kauhajoelle. He liittyivät miesjoukkoon, joka matkan varrella joutui yhteenottoihin venäläissotilaiden kanssa. Lopulta Kauhajoelle päästyään von Haartman jatkoi junalla Vaasaan, josta hän matkusti Pietarsaareen ja Seinäjoelle.
Seinäjoella perhetuttava, jääkäriluutnantti Åke Gustaf Wahren välitti hänet Uudenmaan Rakuunarykmenttiin, jossa von Haartman sijoitettiin "Kuolemaneskadroonana" tunnettuun 2. eskadroonaan. Uudenmaan Rakuunarykmentin runko muodostui kuuluisasta Saksanniemen ratsupoliisikoulusta, mutta sitä täydennettiin pohjalaisten avulla Pohjanmaalla. Maaliskuun alussa Uudenmaan Rakuunarykmentti lähetettiin ensin Jyväskylään, josta se marssi rintamalle Jämsään ja Kuhmoisiin. Kuuluisimmat taistelunsa rykmentti kävi Kuhmoisissa, Länkipohjassa, Orivedellä, Kuhmalahdella, Lempäälässä ja Vesilahdella.
Von Haartman sai ensin ylennyksen korpraaliksi, sitten kersantiksi ja lopulta lippujunkkariksi, jonka arvon sai upseerikoulutukseen sopivaksi katsottu aliupseeri.
Elämäkerta > Sotien välinen aika

Sisällissodan jälkeen von Haartman jatkoi palvelustaan rakuunarykmentissä, joka oli majoittautunut Helsingin Kampin kasarmeille. Kesällä 1918 ensimmäiset vapaaehtoiset lähetettiin Libauhun (nykyään Liepāja, Latvia) saksalaisten järjestämälle sotalentäjäkurssille, jolle Haartmankin valittiin. Hänen koulutuksensa jatkui Utissa vuonna 1919, mutta tehtyään hätälaskun nokka edellä, hänet komennettiin takaisin Uudenmaan Rakuunarykmenttiin. Hän kuitenkin pääsi pian Suomen tasavallan ensimmäiselle kadettikurssille, joka järjestettiin vuosina 1919–1920.
Kadettikoulun jälkeen vuonna 1920 kornetti von Haartman jatkoi edelleen palvelustaan Uudenmaan Rakuunarykmentissä, joka sai alkuvuonna 1921 siirron Lappeenrantaan. Rykmentissä hän palveli vuoteen 1924 asti. Vuosina 1921–1922 von Haartman opiskeli Italiassa ratsuväen erikoiskoulussa. Lopulta hän joutui eroamaan rykmentistä jouduttuaan vaikeuksiin. Erotessaan hän sai ylennyksen ratsumestariksi.
Von Haartmanin perhe päätti lähettää poikansa Yhdysvaltoihin, jossa tämä työskenteli tilapäistöissä rakennuksilla, karjapaimenena, matkatoimiston osakkaana ja hevostenhoitajana, jonka asemassa hän ajautui Hollywoodiin. Hollywoodissa hän pääsi sotilasalan asiantuntijaksi elokuvayhtiöön,  toimien muun muassa sotilasasiantuntijana elokuvassa Siivet vuonna 1927. Hän myös näytteli Zeppeliinin kapteenia Howard Hughesin tuottamassa ja ohjaamassa Hornan enkelit -elokuvassa. Von Haartmanin mielenkiinto sotaelokuviin lopahti, ja hän palasi kotimaahansa, jossa hän sai töitä Suomi-Filmin ohjaajana, näyttelijänä ja käsikirjoittajana. Pulavuosina hän kuitenkin joutui jättämään yhtiön. Vuonna 1930 von Haartman solmi avioliiton Elsa Segerbergin kanssa.